./data/phi0914/phi00132/phi0914.phi00132.perseus-lat1.xml
Titus Livius (Livy)
Minucius in laeva Italiae ad inferum mare flexit iter Genuamque exercitu       ducto ab Liguribus orsus bellum est   oppida       Clastidium et Litubium, utraque Ligurum, et duae gentis eiusdem civitates,       Celeiates Cerdiciatesque, sese dediderunt  et iam omnia cis Padum praeter       Gallorum Boios, Ilvates Ligurum sub dicione erant;  quindecim oppida, hominum viginti       milia esse  dicebantur, quae se dediderant  inde in agrum Boiorum legiones duxit             Boiorum exercitus haud ita multo ante       traiecerat Padum iunxeratque se Insubribus et Cenomanis,  quod ita acceperant, coniunctis legionibus consules rem       gesturos, ut et ipsi collatas in unum viris firmarent   postquam fama accidit alterum consulem Boiorum urere agros,       seditio extemplo orta est; postulare Boi, ut laborantibus opem universi ferrent;       Insubres negare se sua deserturos   ita divisae       copiae, Boisque in agrum suum tutandum profectis Insubres cum Cenomanis super       amnis Mincii ripam consederunt   infra eum       locum duo milia et consul Cornelius eidem flumini castra applicuit   inde mittendo in vicos Cenomanorum Brixiamque, quod       caput gentis erat, ut satis comperit non ex auctoritate seniorum iuventutem in       armis esse nec publico consilio Insubrum defectioni Cenomanos sese adiunxisse,            excitis ad se principibus id agere ac       moliri coepit, ut desciscerent ab Insubribus Cenomani et sublatis signis aut       domos redirent aut ad Romanos transirent   et       id quidem impetrari nequiit; in id fides data consuli est, ut in acie aut       quiescerent aut, si qua etiam occasio fuisset, adiuvarent Romanos   haec ita convenisse Insubres       ignorabant; suberat tamen quaedam suspicio animis labare fidem sociorum  itaque       cum in aciem eduxissent, neutrum iis cornu  committere ausi, ne, si dolo cessissent, rem totam inclinarent, post       signa in subsidiis eos locaverunt   consul       principio pugnae vovit aedem Sospitae Iunoni, si eo die hostes fusi fugatique       fuissent; a militibus clamor sublatus compotem voti consulem se facturos, et       impetus in hostis est factus   non tulerunt       Insubres primum concursum  quidam et a Cenomanis, terga repente in ipso       certamine adgressis, tumultum ancipitem iniectum auctores sunt, caesaque in       medio quinque et triginta milia hostium, quinque milia et ducentos vivos captos,            in iis Hamilcarem, Poenorum imperatorem,       qui belli causa fuisset; signa militaria centum triginta et carpenta supra       ducenta   multa oppida Gallorum, quae Insubrum       defectionem secuta erant, dediderunt se Romanis